«Ўзбекистон 24» ҳам «Ахборот»симон бўлиб қолмайдими?\n17 июндан ишга туширилиши мўлжалланаётган «Ўзбекистон 24» телеканали кўрсатувлари мазмунининг эскисидан фарқли бўлишига ишониш қийин. Чунки, янги телеканал бошқа ахборот дастурларининг монополияси ва сўз эркинлигига тўсиқ бўлган шахслар рахбарлиги асосида ташкил бўлмоқда.\nБундай иддаога яна бир сабаб, ўтган чорак аср давомида Ўзбекистонда мустақил матбуот институтининг яратилмаганидир.\n«Мен янги ташкил этилаётган «Ўзбекистон 24″ телеканали ҳақиқий маънодаги ахборот-таҳлилий ТВ бўлишига ҳозирданоқ ишонмайман. Чунки у ҳали туғилмасданоқ мамлакатда ахборот дастурларини фақат мақтов, пахта қўйиш воситасига айлантирганлар қўлига топширилди», дейди Миллий телеладиокомпанияда кўп йиллардан бери ишлаб келаётган бир ижодкор.\nУнинг фикрича, республика каналларининг информацион дастурларида ишлаган шахсларнинг телеканал раҳбариятига келиши, янги дастурларнинг ҳам «жаннат»дан хабарлар йўсинида шаклланишига олиб келади.\n«Уларнинг суяги «Ахборот»да қотган. Ижоди ҳам, фикр-хаёли, дунёқараши ҳам шу дастур йўналишида шаклланган. Энди улардан бугунги замон талабларига жавоб берадиган янги ахборот-таҳлилий ТВ фаолиятини муваффақиятли йўлга қўйишни кутиш эркакнинг бола туғишига ишонишдек гап», дейди МТРКнинг исми сир қолишини истаган ходими.\nФарзанд отага тортади ёки янги телеканалнинг туғилиши\nБир неча ҳафта муқаддам Ўзбекистонда фаолияти янгиликлар ва таҳлилий дастурлар тайёрлашдан иборат бўладиган янги телеканал иш бошлаши ҳақида илк хабарлар пайдо бўлганди.\nБундан аввалроқ президентнинг «Ахборот»даги ура-урачиликни танқид қилгани ортидан миллий телерадиокомпанияни ислоҳ қилиш эҳтиёжи ҳақида гап-сўзлар урчиганди. Шундан сўнг май ойида президент миллий телерадиокомпания таркибида «Ўзбекистон 24» ахборот-таҳлилий телерадиоканалини ташкил этиш тўғрисидаги қарорни имзолади.\nЯнги ТВ «Диёр» телеканали ва «Тошкент» радиоканали негизида ташкил этилади. Шунингдек, «Ўзбекистон» телеканалининг «Ахборот» ва «Таҳлилнома», «Тошкент» телеканалининг «Пойтахт», «Ёшлар» телеканалининг «Давр» информацион дастурлари ёпилиб, уларнинг функциялари ҳам «Ўзбекистон 24″га берилади.\nБелгиланишича, телеканал мамлакатдаги сиёсий, иқтисодий, маданий ва спорт соҳаларида юз бераётган ҳодисаларни тезкорлик билан ёритиб боради. Шунингдек, у хорижда ҳам мухбирлик пунктларига эга бўлади.\nЯнги телеканал 27 июнь – Матбуот ва оммавий ахборот воситалари ходимлари кунида SD ва HD форматларида эфирга узатила бошланиши айтилмоқда.\n«Ўзбекистон 24» телеканалига шу вақтгача «Ахборот» бош муҳаррири лавозимида ишлаб келган Озод Ҳамидхўжаев директор этиб тасдиқлангани, унинг ўринбосарлари ҳам шу дастурдан чиққан журналистлар экани маълум қилинди.\nСалоҳияти йўқлардан нимани кутиш мумкин?\nМТРК ходими бўлган манбанинг янги телеканал ташкил этилишидан кўзланган мақсадга эришиш қийин бўлишидан хавотири айнан мана шу тайинловлар билан боғлиқ.\nУнинг фикрича, кўзланган мақсадга эришиш учун бундай телеканал ҳақида назарий билимга эга бўлишнинг ўзи етарли эмас. Бунинг учун ура-урачиликка кўникмаган дунёқараш ва жаҳондаги етакчи ахборот-таҳлилий ТВлар фаолиятидан хабардор, уларнинг журналистлари даражасида ишлаш салоҳиятига эга кадрлар зарур.\n«Афсуски, янги телеканалга тайинланган раҳбарларнинг ўзида бундай салоҳият йўқ. Қолаверса, улар ўз мустақил фикрига, эркин ва чуқур таҳлил қила олиш қобилиятига эга эмас. Улар «Ахборот»да ишлаганида тайёрлаган лавҳаларини кўрсангиз, бунга ўзингиз ҳам гувоҳ бўласиз», дейди МТРКдаги манба.\nҲақиқатан ҳам президент Шавкат Мирзиёевнинг телевидениенинг халқ ўртасидаги обрўсини тиклашга қаратилган сўзларидан кейин «Ахборот» ва «Таҳлилнома»да қандайдир ўзгаришлар қилишга уринишлар бўлди.\nЛекин уларда шакл-шамойил ўзгариб, марҳум Ислом Каримов давридагидан фарқли ўлароқ, юқори мартабали амалдорларнинг чиқишлари кўпайганига қарамай, мазмун ва моҳият ўша-ўшалигича қолиб кетмоқда.\nҲали ҳам бу дастурларда чуқур ва эркин таҳлил, ҳокимиятдаги амалдорларнинг коррупцияга алоқадорлигига оид журналистик суриштирув, пичоққа илинадиган танқидий лавҳалар пайдо бўлмади.\nХусусан, сўнгги вақтларда қанчадан-қанча вазир ва ҳокимлар ишдан бўшатилди. Лекин телевидениеда уларнинг нега ишдан олингани, айби нималиги, тайинланган раҳбарларнинг қандай каромат кўрсатиб янги мартабаларга эришаётгани таҳлил қилинган бирорта кўрсатув эфирга узатилгани йўқ.\nИнтернет тармоқларида фойдаланувчилар Ўзбекистон телевидениесидаги ислоҳотлар, хусусан, янги телеканал хусусида турли фикрларни ўртага ташламоқда.\nМасалан, «Дийдор ширин» сайти бошқа телеканалларда энди «Ўзбекистон 24» мутахассислари томонидан «сараланган» материаллар эфирга узатилишидан хавотир билдиради.\nСайтдаги мақола муаллифи «МТРКдаги ислоҳотларни «Ахборот» монополияси», деб атар экан, мамлакатнинг етакчи телеканалларини ўз янгиликлар дастурларидан маҳрум этиш чуқур ўйланган иш эмаслигига ишора қилади.\nУнинг таъкидлашича, информацион дастурлар телеканалларнинг юраги ҳисобланади. Шунинг учун бошқа каналлардан ахборот тарқатиш устунлигининг зўрма-зўраки олиб қўйилиши масаласини ўйлаб кўриш керак.\nДарҳақиқат, бу сайтда айтилган фикрларда нафақат жон бор, улар асосли ҳам. Чунки халққа қандай янгиликларни етказиб бериш-бермасликни яна бир марказдан туриб бошқариш телеканаллар ўртасидаги рақобатни йўқ қилиш билан бирга уларнинг ривожланишига ҳам тўсқинлик қилади.\nШунинг учун, таҳлилчилар фикрича, етакчи телеканаллар ўзининг мустақил янгиликлар дастурига эга бўлиши имкониятини чеклаб қўймаслик лозим.\nАйни пайтда Ўзбекистон телевидениеси олдига катта вазифалар қўйилмоқда. Бу ҳақдаги гап-сўзларнинг эса охири кўринмайди.\nҲатто МТРКни ислоҳ қилиш бўйича ҳукумат комиссияси тузилиб, бу ислоҳотларга доир фикр-мулоҳазалар, таклифлар билдириш учун интернетда онлайн-сўров ўтказилмоқда.\n«Аммо ТВни ислоҳ қилиш учун бундай сўровнинг ёрдами кам бўлади. Президент айтаётган реал ўзгаришларга эришиш учун унинг ўзи эркинликка интилаётган журналистларни жазолаш эмас, рағбатлантириш, улар фаолиятига тўсқинлик қиладиган амалдорларга қандай чора кўрилиши белгиланган ҳужжатни имзолаши керак», демоқда таҳлилчилар.\nМана шундай фикрлар фонида «Ўзбекистон 24» телеканалига ходимларни саралаш жараёни бормоқда.\nМТРКдаги манбанинг айтишича, бу жараён «саргузаштлар»га анча бой бўлиши кутиляпти. Ҳозирданоқ «отингни сот, молингни сот, янги каналга ўт» қабилидаги гап-сўзлар пайдо бўлган.\nЧунки тугатилаётган информацион дастурларнинг ходимлари янги каналга ўтмаса, кейин бошқа бир нуфузлироқ иш билан таъминланиши кафолатлангани йўқ.\nҚолаверса, янги телеканал баъзи журналистларга ўз амбицияларини кўрсатиш учун ҳам қулай майдон бўлади. Шунинг учун ҳозир «Ўзбекистон 24» га ўтиш иштиёқида ёнаётганлар кўп.\nУларнинг аксарияти эса «Ахборот»у «Давр»лардан униб чиққан эски ўзбек ҳукумати тизими мафкурачиларидир.\nТуркманистонда президент китобига сиғиниш жорий қилинди\nТуркманистон президентидан китоб совға олган мулозимлар уни манглайига суртмоқда. Eltuz.com айни ғаройиб сиғиниш ритуали акс этган ҳолатни ҳажв остига ...\nҚўлинг сингур Тошкент «меъморлари»нинг халтакўчаси\nЭски ТошМИнинг Николай ғиштдан қурилган ва Ўзбекистон тарихий ëдгорликлар идораси муҳофазасида бўлган биноси Бош вазирнинг бир имоси билан бузилди. ...\n29 декабр 2017\nЎзбекистон кучишлатар тизимлари делегацияси 4-8 июнь кунлари Пекинда махсус семинарда қатнашди. Хитой пойтахтида “Пул ва ...\nЛас Вегас масжидлари\nЛас Вегас гуноҳлар шаҳри. Аҳолиси ярим миллион, даромади казино ва қимордан келадиган бу шаҳарда бир ...


АҚШ Қирғизистонда конституциявий тузум учун таҳдид пайдо бўлганидан ташвишда\n29 май 2022, Тошкент вақти: 16:26\nБишкек, 2020 йил 10 октябри.\nАҚШнинг Бишкекдаги элчихонаси 13 октябрь куни Қирғизистондаги вазият ҳақида баёнот тарқатди. Унда Қўшма Штатлар республикадаги тинч ва демократик ўтиш даврини дастаклаши айтилган. Айни пайтда АҚШ Қирғизистон конституциявий тузумига таҳдидлар пайдо бўлганидан хавотир билдирган.\n“Маълумки, демократик тараққиёт йўлидаги ғовлардан бири уюшган жиноий гуруҳларнинг сиёсат ва сайловларга таъсир ўтказишга уриниши бўлиб ҳисобланади. 4 октябрь куни сайлов чоғида овозларни сотиб олиш, “Ала-Тоо” майдонида одамларни қўрқитиш ва у ердаги зўравонлик ҳамда 10 октябрь куни парламент мажлисидаги ҳуқуқбузарликлар ана шундан далолат беради”, дейилган элчихона баёнотида.\nАҚШ “Қирғизистон сиёсий ҳаётининг конституциявий тартибга қайтиши бўйича президент Сўўрўнбай Жээнбеков, сиёсий лидерлар, фуқаролик жамияти ва ҳуқуқшунос олимларнинг саъй-ҳаракатлари”ни дастаклашини маълум қилган.\n“Фуқаролар ва уларнинг лидерлари уюшган жиноятчилик ва коррупциянинг сиёсатга таъсир кўрсатишига қарши курашни давом эттиришлари зарур. Бунда якуний мақсад Қирғизистон конституциясига риоя қилиш ва қонун устуворлиги бўлиши лозим”, дейилган баёнотда.\n6 октябрга ўтар кечаси намойишчилар президент аппарати ва парламент фаолият юритадиган “Оқ уй”ни эгаллаб олишган. Мамлакатда турли сиёсий кучлар ўртасида ҳокимият учун кураш бошланиб кетган.\n10 октябрь куни парламент депутатларининг бир қисми “Ала-Арча” давлат қароргоҳида навбатдан ташқари мажлисга йиғилиб, у ерда Садир Жапаров бошчилигидаги ҳукумат таркибини маъқуллаган. Бироқ президент Сўўрўнбай Жээнбеков ҳукумат дастурини тасдиқлаш, ҳукумат тузилиши ва таркибини белгилашга оид қарорни парламентга қайтарган. Унинг фикрича, 10 октябрь куни бўлиб ўтган парламент мажлисида кворум бўлмаган.


«Яшил ҳафта-2017»: Ўзбекистон 151 млн доллардан ортиқ шартнома имзолади\nГермания пойтахти Берлин шаҳрида «Яшил ҳафта-2017» анъанавий халқаро қишлоқ хўжалиги кўргазмаси ўз ниҳоясига етиб бормоқда. Кўргазманинг 7 куни мобайнида Ўзбекистон вакиллари Европа ва бошқа мамлакатларга янги ва қайта ишланган мева-сабзавот маҳсулотларини етказиб бериш бўйича 151,2 млн долларлик ўрта ва узоқ муддатли битимларни имзолашди. Бу ҳақда «Ўзагроэкспорт» АЖ матбуот хизмати Кун.Узга хабар қилди.\nДунёнинг Германия, Буюк Британия, Латвия, Жанубий Корея, Ҳиндистон, Хитой, БАА ва Туркия каби 10дан ортиқ мамлакатига Ўзбекистонда етиштирилган мева-сабзавотларни етиштириб бериш бўйича келишувлар имзоланган.\nДунёнинг 66 мамлакатидан келган 1,6 мингдан ортиқ компания ва фермер хўжаликлари қатнашган кўргазмада Ўзбекистоннинг Бош вазир ўринбосари, қишлоқ ва сув хўжалиги вазири Зоир Мирзаев раҳбарлигидаги делегацияси ҳам иштирок этди. Қишлоқ хўжалиги, чорвачилик, боғдорчилик ва озиқ-овқат саноатидаги энг йирик кўргазмага 400 мингдан ортиқ киши ташриф буюргани хабар қилинмоқда.\nЎзбекистон Республикасининг 200 квадрат метр майдонга яқин миллий бурчагида янги мевалар, сабзавотлар ва полиз маҳсулотлари, қуруқ мевалар, ёғ-мой ва виночилик маҳсулотлари, зираворлар ва бошқа қайта ишланган маҳсулотлар намойиш этилди.\nЎзбекистон миллий бурчагига ташриф буюрганлар мамлакатимизнинг мева-сабзавотлар етиштириш салоҳияти, талаб ва таклифларини ўрганишди. Меҳмонлар миллий таомлар, янги ва қуритилган мевалардан татиб кўриш имконига эга бўлишди.\nКўргазма 29 январгача ўз ишини давом эттиради.\nЎзбекистон «Яшил ҳафта-2017»


ZiyoNET › Таълим › Таълим\nРеспубликамизда ялпи ички маҳсулотнинг 12% таълим соҳасига йўналтирилади, чунки таълим давлат ривожланишининг асосий тамойилларидан биридир. Шунинг учун ҳам, «Таълим» бўлими порталимизнинг асосий бўлимларидан бири ҳисобланади.\nБўлимда келтирилган маълумотлар ўқитувчилар, мактаб, колледж ва лицей ўқувчилари, талабалар ва уларнинг ота-оналари учун мўлжалланган.\nУшбу бўлимда Республикамиз таълим тизимининг таҳлили олиб борилган бўлиб, ҳар бир таълим босқичининг мактабгача таълимдан бошлаб, олий ўқув юртидан кейинги таълимгача бўлган статистик маълумотлари ва қонунчилик базаси келтирилган.\nБу каби маълумотларни тақдим этилиши, таълим соҳасига бефарқ бўлмаган шахсларга таълим олиш, мавжуд бўлган нормалар ва ҳуқуқий базалар ҳақидаги маълумотларга эга бўлиш имкониятини яратади.\nШу билан бирга ушбу бўлимда таълимни бошқариш давлат органлари, Ўзбекистон Республикаси Халқ таълими вазирлиги ва Ўзбекистон Республикаси Олий ва ўрта махсус таълим вазирликларининг ташкилий тизимлари билан ҳам танишиш мумкин.


"Тошкентда бензин тақчиллиги узоқ давом этади" - BBC News O'zbek\n"Тошкентда бензин тақчиллиги узоқ давом этади"\nImage caption Баъзи ҳайдовчилар навбат чоғи фильм томоша қилишни тавсия қилишаяпти\nТошкентда ёқилғи тақчиллиги билан боғлиқ вазият давом этмоқда. Баъзи ёқилғи қуйиш шохобчаларида бензин тижорий нархларда сотилаётган бўлса-да, шаҳарликлар узундан-узун навбатларда қолиб кетаётганларида норозилар.\nҲукуматдаги манбаларга яқин бўлган тошкентлик журналист Сергей Ежковнинг ёзишича, бу каби "коллапс" (инқироз) пойтахтда 90-йиллар бошидан бери кузатилмаган.\n"Раҳбарияти ўн йил аввал энергетик мустақиллигини эълон қилган республика пойтахтида шундай вазият юзага келган", - деб ёзади у Узметроном сайтидаги мақоласида.\nБаъзи иқтисодчиларга кўра, бензин ва дизель тақчиллиги давлат ғазнасида валютанинг йўқлиги туфайли ёмонлашиб боради.\nБи-би-си жаноб Ежковни суҳбатга тортиб бу сафарги тақчиллик аввалгиларидан нимаси билан фарқ қилишини сўради.\nЕжков: Бу сафарги тақчиллик узоққа чўзилиши билан фарқ қилади. Авваллари уч-тўрт кун ёки кўпи билан бир ҳафта давом этган бўлса, бу сафар эса деярли бир ойдан бери давом этаяпти. Бутун тизимда узилиш юз берган. Гап шундаки, Ўзбекистон 2001 йилда 8,1 миллион тонна суюқ углеводородларни қазиб чиқарарди. Бугунда эса бу миқдор 2,7 миллион тоннага тушган. Яъни суюқ углеводородлар қазиб чиқарилиши уч баробар камайган. Бу, албатта, ички истеъмол имкониятларида ўз аксини топади. Хориждан олиб киришга қарасак, ҳа, 90 йиллар ўрталарида хориждан қатор компаниялар ёқилғини олиб келиб сотишган, лекин унда валюта конвертацияси бор эди. Бугун эса, бу ерда нафақат фойда, балки ўз пулингни чиқариб ола олмаслигингни била туриб, ҳеч ким бензин олиб кирмайди. Табиийки, бизда давлат монополияси мавжуд. Машиналарнинг 20-30 фоизи газга ўтказилган бўлишига қарамай, катта қисми ҳали ҳам бензинда юради. Катта автобуслар ва юк машиналари эса дизель ёқилғисида ишлайди. Дизель ёқилғиси эса Ўзбекистонда кўпдан бери йўқ. Юк машиналари эгалари дизелни тижорий нархларда сотиб олишади. Мана шу муаммолар мажмуи юзага қалқиб чиқаяпти. Вилоятларни айтмаса ҳам бўлади, у ерда аллақачон бензин йўқ. Бензин фақат Тошкентда бор бўлиб қолаётганди, энди эса Тошкентда ҳам шу манзара...\nБи-би-си: Нима учун бу вазият ёмонлашиб бораверади, деяпсиз?\nЕжков: Менинг башорат қилишимча, шундай. Чунки, хориждан олиб кириш борасида ҳукуматнинг иқтисодий сиёсатида ҳеч нима ўзгармайди. Вазият яхшиланишига мен ҳеч қандай ишорани кўрмаяпман.\nБи-би-си: Лекин, ижтимоий тармоқларда ёзаётган тошкентликлар узун навбатда туриб бўлса ҳам, бензин олишга муваффақ бўлаётганларини ёзишаяпти, ҳамда қаерда бензин олиш осонроқ экани борасида фикрлари билан ўртоқлашишаяпти. Демак, вазият сиз айтганчалик фожеали эмас.\nЕжков: Бу тижорий бензин аслида қанақа бензин эканини тушунсангиз керак. Бу давлатнинг спекуляция йўллар билан тижоратчиларга сотилган бензини деган шубҳалар бор. Бу, билмадим, қандайдир фитнадир. Чунки одатда бу каби узун бензин инқирози ортидан бир ё бир нечта нефть базалар раҳбарлари қамалади. Лекин, бу билан муаммони ҳал қилиб бўладими? Бензин умуман йўқ, демаяпман. Мана мен бугун дачадаман, бу ерга гўшт, сут олиб келадиган одамлар бор. Шулардан бири менга келиб, илтимос озгина бензин беринг, дейди. Озгина бердим, лекин, биламан ўзим яна икки соат навбатда туришим керак бўлади уни олиш учун. Бу нормал ҳолатми республика учун? Қирғизистонни олинг, у ерда на нефть, на газ ишлаб чиқарилади, лекин нефть омборлари бензинга тўлдирилган. Умуман ҳеч қандай углеводороди бўлмаган ўша мамлакатда бензин биздагидан анча арзон. Бизда нега бундай?\nБи-би-си: Айтинг-чи, сизнингча, президентнинг ўзи огоҳмикан шу инқироздан? У узун навбатларни кўрармикан?\nЕжков: Мен президент учун жавоб бера олмайман. Унинг ўзи бу борада фикр билдириши керак. Балки унга бу борада ҳисобот бериб туришар. Бу йиллаб томчилаб йиғилиб келаётган муаммолар ва улар қалқиб чиқаяпти. Четдан бензинни сотиб олиш бўйича сиёсат ўзгаришсиз қолаяпти. Четдан нимадир сотиб олиш учун, ниманидир сотиш керак. Сотишга ҳеч вақонг бўлмаса, унда ҳеч нарса сотиб ҳам ололмайсан.


UzPFL :: ЎФА ва ЎзПФЛнинг махсус ишчи гуруҳи Қорақалпоғистонга борди\nAйни кунларда ЎзПФЛ Бош директори в.б. Диёр Имомхўжаев ҳамда ЎФА техник директори Сергей Арслонов бошчилигидаги ишчи гуруҳ Қорақалпоғистонда бўлиб турибди.\nЎФA ҳамда ЎзПФЛ вакилларидан иборат ишчи гуруҳ Қорақалпоғистонда футболни ривожлантириш, хусусан “Арал” футбол клубининг моддий-техник базасини яхшилаш ва унинг келаси мавсумда истисно тарзида Про лигада иштирок этиши масаласини ўрганиб чиқмоқда.\nЖумладан, “Турон” стадионининг бугунги кундаги ҳолати, келгусида “Арал” футбол клубига бириктирилиши режалаштирилаётган объектлар, клубга янги қароргоҳ қуриш масаласи, клубнинг инфратузилмасини такомиллаштириш бўйича режалар билан танишилди.\nИшчи гуруҳ Қорақалпоғистон Республикаси Вазирлар Кенгашининг раиси Қаҳрамон Сариев ҳамда Жўқорғи Кенгес раиси Мурат Камалов қабулида бўлиб, “Арал” футбол клуби пойдеворини мустаҳкамлаш, клубни босқичма-босқич замонавий кўринишга келтириш масалаларини муҳокама этди. Бу борада ишчи гуруҳ хулосалари тайёрланиб, Вазирлар Маҳкамасига тақдим этилади.